recursal/SuperWikiNEXT-32B huggingface dataset:
ระวังสับสนกับ นักบุญอัลบัน

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**นักบุญอัลบันแห่งไมนทซ์** (อังกฤษ: Saint Alban of Mainz) เป็นนักบุญในคริสต์ศาสนาและเป็นมรณสักขีหรือผู้พลีชีพเพื่อศาสนา ผู้เกิดเมื่อราวคริสต์ศตวรรษที่ 4 อาจจะเป็นกรีซหรือแอลเบเนีย ถึงแก่กรรมเมื่อราว ค.ศ. 406 ที่เมืองฮานุมที่ไมนทซ์ ในเยอรมนี

ราบานัส มอรัสบันทึกในสารบรรณผู้พลีชีพว่านักบุญอัลบันถูกนักบุญแอมโบรสแห่งมิลานส่งตัวไปเป็นมิชชันนารียังแคว้นกอล ที่ไมนทซ์อัลบันได้ช่วยบิชอป ออเรียสแห่งไมนทซ์ให้ได้เขตมุขนายกของตนคืนมา แต่ในปี ค.ศ. 406 ระหว่างการรุกรานข้ามแม่น้ำไรน์ของแวนดัล บิชอป ออเรียสก็ถูกสังหาร และอัลบันก็ถูกตัดศีรษะขณะที่กำลังอธิษฐาน ลัทธิบูชานักบุญอัลบันเกี่ยวข้องกับนักบุญธีโอนิสทัส (Theonistus) ซึ่งอาจจะเป็นบิชอปแห่งฟิลิปปี แต่มักสับสนกับธอมัสทัสผู้เป็นบิชอปแห่งไมนทซ์ในคริสต์ศตวรรษที่ 5 นักวิชาการผู้หนึ่งกล่าวว่า "อัลบานัสแห่งเมนทซ์ (Albanus of Mentz) พลีชีพที่เมนทซ์ แต่ไม่มีผู้ใดทราบว่าเมื่อใด ตามคำกล่าวของเบดา (Baeda) ภายใต้จักรพรรดิไดโอคลีเชียน แต่ตามคำกล่าวของซีเฌอแบร์ตแห่งฌามบลูซ์ (Sigebert of Gembloux) (ในบันทึกประวัติศาสตร์) กล่าวว่า[อัลบานัสแห่งเมนทซ์]ถูกขับจากฟิลิปปีพร้อมกับนักบุญธีโอนิสทัสซึ่งเป็นบิชอป ในปี ค.ศ. 425" นักวิชาการผู้นี้กล่าวต่อไปว่าราบานัส มอรัส "กล่าวเกินเลยไปว่าอัลบานัสแห่งเมนทซ์เป็นบิชอปชาวแอฟริกันที่หนีจากพระเจ้าฮุนเนอริค (กษัตริย์แวนดัล)..."

ตำนานกล่าวว่านักบุญอัลบันแห่งไมนทซ์มิได้เสียชีวิตทันทีแต่ประคองหัว (cephalophore) ตนเองไปยังที่ที่ต้องการจะให้ฝัง ซึ่งกลายเป็นที่สร้างโบสถ์และต่อมากลายเป็นศูนย์กลางของอารามคณะเบเนดิกตินที่จักรพรรดิชาร์เลอมาญบูรณปฏิสังขรณ์ในปี ค.ศ. 806 แต่อารามมาได้รับความเสียหายอย่างหนักในปี ค.ศ. 1552 และไม่ได้ฟื้นตัวขึ้นมาอีก

อ้างอิง
-------

1. ↑  "Patron Saints Index: Saint Alban of Mainz". คลังข้อมูลเก่าเก็บจากแหล่งเดิมเมื่อ 2008-05-15. สืบค้นเมื่อ 2010-02-15.
2. ↑  THEONEST (Theonistus, Thonistus, Onistus) von Altino
3. 1 2  William George Smith; Henry Wace, *A Dictionary of Christian Biography, Literature, Sects and Doctrines* (J. Murray, 1877), 70.

ดูเพิ่ม
-------

* นักบุญ
* มรณสักขีของคริสเตียน


คอมมอนส์ มีภาพและสื่อเกี่ยวกับ:  
**นักบุญอัลบันแห่งไมนทซ์**
บุลันด์ดรวาซา
**บุลันด์ดรวาซา** (ฮินดี: बुलन्द दरवाज़ा; Buland Darwaza แปลว่า ประตูสูง) หรือ **ประตูชัย** เป็นอาคารทางเข้าออกหนึ่งในฟเตหปุระสีกรี สร้างขึ้นในปี ค.ศ. 1575 โดยจักรพรรดิโมกุล อักบาร์ เพื่อเป็นการฉลองชัยชนะเหนือคุชราต บุลันด์ดรวาซาเป็นทางเข้าออกสู่มัสยิดจามาของฟเตหปุระสีกรี

บุลันด์ดรวาซาเป็นตัวอย่างชิ้นสำคัญของสถาปัตยกรรมโมกุล งานศิลปะอันปราณีตและการใช้เทคโนโลยีที่ปรากฏในการก่อสร้างดรวาซาแสดงให้เห็นถึงความก้าวหน้าทางวิศวกรรม สถาปัตยกรรม และศิลปะในยุคสมัยของจักรพรรดิอักบาร์

อ้างอิง
-------

1. ↑  "Fatehpur Sikri". *Encyclopaedia Britannica*.
2. ↑  "prateek to Visit in India: Buland Darwaza". India Travel.
3. ↑  There is another memorial gate called the "Buland Darwaza" at the Dargah Sharif in Ajmer, Rajasthan, "Historical Monuments". Mission Sarkar Gharib Nawaz. คลังข้อมูลเก่าเก็บจากแหล่งเดิมเมื่อ 29 January 2015. สืบค้นเมื่อ 29 January 2015.
4. ↑  "Buland Darwaza India - Buland Darwaja Fatehpur Sikri - Buland Darwaza Sikri India". *www.agraindia.org.uk*.
5. ↑  "All You Need To Know About Buland Darwaza".

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**บุลันด์ดรวาซา**

* Gateway to the Mughal era, K D L Khan, Maharaja Features, Sunday 15 May 2011, *Deccan Herald*

พิกัดภูมิศาสตร์: 27°05′40″N 77°39′46″E﻿ / ﻿27.09444°N 77.66278°E﻿ / 27.09444; 77.66278
**อากริพพินา อาร์คาดเยฟนา โดนต์โซวา** (รัสเซีย: Агриппи́на Арка́дьевна Донцо́ва (Васи́льева); เกิด 7 มิถุนายน ค.ศ. 1952) หรือรู้จักกันทั่วไปกันในชื่อ **ดารีอา โดนต์โซวา** (รัสเซีย: Дарья Донцова) (ชื่อก่อนแต่งงาน: **วาลีซเยฟวา**) เป็นนักเขียนชาวรัสเซียและสมาชิกสหภาพนักเขียนรัสเซีย เธอได้รับรางวัลด้านวรรณกรรมมากมายตลอดหลายปีที่ผ่านมา ตามข้อมูลอย่างเป็นทางการของหอการค้าหนังสือในรัสเซีย เธอขึ้นอันดับหนึ่งในบรรดานักเขียนนิยายผู้ใหญ่เกี่ยวกับยอดขายรวมประจำปีของหนังสือที่ตีพิมพ์โดยเธอ ในปี 2015 เธอตีพิมพ์หนังสือและแผ่นพับจำนวน 117 เล่ม ซึ่งหนังสือพิมพ์ของเธอตีพิมพ์ทั้งหมด 1,968 เล่มในรัสเซีย

ครอบครัว
--------

เธอเกิดเมื่อวันที่ 7 มิถุนายน ค.ศ. 1952 ในครอบครัวผู้กำกับของมอสคอนเสิร์ต ทามาลาโนวาคกี และนักเขียนชาวโซเวียตที่รู้จักกันน้อย (1929 OGPU) อาร์คาดีย์ นิโคเลวิซ วาลีซเยฟ พ่อของเธอมาจากครอบครัวชนชั้นแรงงาน คุณปู่ของเธอทำงานที่โรงงานทอผ้า คุณยายทำหน้าที่เป็นลูกจ้างรายวัน ก่อนเธอจะนั้นเกิดพวกเขาได้หย่าร้างกันก่อน

อ้างอิง
-------

1. ↑  "Russians return to serious literature". *Russia Now, distributed with The Daily Telegraph*. Rossiyskaya Gazeta. April 6, 2011. สืบค้นเมื่อ April 11, 2011. `{{cite news}}`: `|archive-url=` ต้องการ `|archive-date=` (help)
2. ↑  "Российская книжная палата". *www.bookchamber.ru*. คลังข้อมูลเก่าเก็บจากแหล่งเดิมเมื่อ 2022-08-03. สืบค้นเมื่อ 2022-08-03.
3. ↑  "Российская книжная палата". *www.bookchamber.ru*. คลังข้อมูลเก่าเก็บจากแหล่งเดิมเมื่อ 2022-08-03. สืบค้นเมื่อ 2022-08-03.
4. ↑  Darya Dontsova buried mother Days
"**พีค็อก**" (อังกฤษ: Peacock) เป็นเพลงของเคที เพร์รี นักร้องชาวอเมริกัน จากสตูดิโออัลบั้มที่สาม *ทีนเอจดรีม* (2010) แคปิตอลเรเคิดส์เคยไม่เห็นด้วยที่จะใส่เพลงนี้ในอัลบั้มของเธอ เนื่องจากเพลงมีเนื้อเพลงเกี่ยวข้องกับอวัยวะเพศชาย คล้ายกับเพลง "ไอคิสด์อะเกิร์ล" ซึ่งเธอปฏิเสธสิ่งที่เกิดขึ้น "พีค็อก" ถูกวิจารณ์อย่างรุนแรงและในด้านดนตรี เพลงถูกนำไปเปรียบเทียบกับเพลง "มิกกี" ของโทนี เบซิล และ "ฮอลลาแบ็กเกิร์ล" ของเกว็น สเตฟานี

แม้ว่าเพลงไม่ได้จำหน่ายเป็นซิงเกิล แต่เพลงเข้าชาร์ตเพลงหลายชาร์ตทั่วโลก ประเทศที่เพลงประสบความสำเร็จในชาร์ตเพลงน้อยที่สุดคือสหราชอาณาจักร ขณะที่ทำได้ดีที่สุดในสหรัฐอเมริกา โดยขึ้นอันดับหนึ่งบนชาร์ตบิลบอร์ดฮอตแดนซ์คลับซองส์นานหนึ่งสัปดาห์ และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา เพร์รีแสดงเพลง "พีค็อก" ในหลายโอกาส รวมถึงทัวร์คอนเสิร์ตแคลิฟอร์เนียดรีมส์ทัวร์ เมื่อเธอแสดงเพลงนี้ เธอมักสวมเสื้อผ้ามีสีสันหรือมีประกายระยิบระยับ

การผลิต
-------

มิกเคล เอส. อีริกเซน ทอร์ อีริก เฮอร์แมนเซน และเอสเทอร์ ดีน ช่วยเพร์รีเขียนเพลง "พีค็อก" ให้สตูดิโออัลบั้มที่สาม *ทีนเอจดรีม* ออกจำหน่ายเมื่อ ค.ศ. 2010 เพร์รีกล่าวว่า จุดประสงค์ของการเขียนเพลง "พีค็อก" คือเพื่อเล่นคำ ในระหว่างการบันทึกเสียงอัลบั้ม เพร์รีนึกถึงเมื่อคราวที่พูดคุยกับคนที่เธอร่วมงานด้วยว่า "ดูสิฉันมีเพชรพลอยมากมาย แต่ฉันไม่ได้มีมงกุฎ ฉันไม่ได้ออกตัวเต็มยศขนาดนั้น" ดังนั้นเธอจึงตัดสินใจกลับไปที่สตูดิโอและร่วมงานกับสตาร์เกต ทีมโปรดิวเซอร์เพลงที่ร่วมทำอัลบั้ม*ทีนเอจดรีม* ในระหว่างช่วงการบันทึกเสียงกลางดึกและทำเพลงได้หลายเพลงแล้ว รวมถึงเพลง "ไฟร์เวิร์ก" และ "พีค็อก"

แรกเริ่ม สังกัดของเพร์รี แคปิตอลเรเคิดส์คัดค้านการนำเพลงนี้ใส่ในอัลบั้มทีนเอจดรีมเนื่องจากพวกเขามองว่า "พีค็อก" มีประเด็นถกเถียงมากมาย "พวกเขากังวลเล็กน้อยกับคำว่า 'cock' และฉันรู้สึกถึงเดจาวูเพราะพวกเขาทำเหมือนกับเพลง 'ไอคิสด์อะเกิร์ล'" เพร์รีกล่าว หลังจากเธอไม่เห็นด้วยที่จะทำดนตรีให้เป็นมิตรกับครอบครัว เธอจึงปฏิเสธ "พวกเขาพูดว่า 'เราไม่เห็นว่ามันเป็นซิงเกิล เราไม่อยากให้มันอยู่ในอัลบั้ม' ฉันจึงว่า 'พวกคุณมันโง่'" เมื่อมีคนถามเกี่ยวกับเพลง "พีค็อก" เพร์รีกล่าวว่า "ฉันหวังว่ามันจะเป็นเพลงชาติของพวกเกย์ พีค็อก [ นกยูง ] แทนปัจเจกบุคคลมากมาย มันไม่ใช่แค่ 'ฉันอยากเห็นเป้าตุง ๆ ของคุณ'" จากนั้นเธอแถลงไขต่อไปว่า "มันมีคำว่า cock ในเพลงจริง ๆ แต่แม้ในผายลมยังมีศิลปะ มันอยู่ที่คุณมองมันอย่างไรเท่านั้น" ก่อนออกอัลบั้มทีนเอจดรีม เพร์รีเปิดตัวเพลง "พีค็อก" ในต้นเดือนสิงหาคม ค.ศ. 2010 เมื่อเธอแสดงในรายการเอ็มทีวีเวิลด์สเตจในประเทศมาเลเซีย

อ้างอิง
-------

1. ↑
2. 1 2  "Katy Perry Calls Record Label 'Idiots'". MTV. August 15, 2010. คลังข้อมูลเก่าเก็บจากแหล่งเดิมเมื่อ 2013-10-23. สืบค้นเมื่อ August 22, 2010.
3. ↑  Stransky, Tanner (August 2, 2010). "Katy Perry debuts new song 'Peacock': 'I'm hoping it will be a gay-pride anthem'". *Entertainment Weekly*. คลังข้อมูลเก่าเก็บจากแหล่งเดิมเมื่อ 2011-04-23. สืบค้นเมื่อ August 22, 2011.
4. ↑  Landman, Gabriella (August 3, 2010). "Katy Perry Debuts 'Peacock' At MTV World Stage in Malaysia". *Billboard*. New York. สืบค้นเมื่อ August 22, 2011.
ยานสำรวจน้ำลึกทรีเอสต์ ก่อนหน้าจะดำลงไปยังร่องลึกมาเรียนา
**ยานสำรวจน้ำลึก** (อังกฤษ: bathyscaphe) เป็นเรือใต้ทะเลลึกดำอิสระขับเคลื่อนด้วยตนเอง ประกอบด้วยเคบินลูกเรือทรงกลมคล้ายกับเครื่องดำน้ำทรงกลม แต่ถูกแขวนไว้ใต้เคบิลลอยแทนที่จะเป็นเคเบิลพื้นผิว อันเป็นรูปแบบที่ใช้ในเครื่องดำน้ำทรงกลมดั้งเดิม

ยานสำรวจน้ำลึกดังกล่าวจะบรรจุน้ำมันเชื้อเพลิง เนื่องจากสามารถจัดหาได้ ลอยตัว และไม่สามารถถูกอัดได้สำหรับจุดประสงค์ในการใช้งานทุกประการ คุณสมบัติของน้ำมันเชื้อเพลิงที่ไม่สามารถถูกอัดได้หมายความว่าตัวถังสามารถสร้างขึ้นโดยไม่ต้องมีความหนามากนัก เนื่องจากความดันภายในและภายนอกตัวถังเท่ากัน และไม่จำเป็นต้องทนกับความแตกต่างของความดันแต่อย่างใด แต่ตรงกันข้ามกับเคบินลูกเรือที่ต้องสามารถทนความแตกต่างของความดันอย่างมหาศาล และจะต้องมีการสร้างในมีความหนา การลอยตัวสามารถเปลี่ยนแปลงได้โดยการแทนที่น้ำมันเชื้อเพลิงด้วยน้ำ ซึ่งมีความหนาแน่นมากกว่า

ออกุสเต ปิการ์ ผู้ประดิษฐ์ยานสำรวจน้ำลึกลำแรก ตั้งชื่อ bathyscaphe โดยใช้คำภาษากรีกโบราณ βαθύς (ลึก) และ σκάφος (เรือ)

รูปแบบการทำงาน
--------------

ในการดำ ยานสำรวจน้ำลึกจะสูบเอาน้ำทะเลเข้าไปในถังอากาศ แต่ไม่เหมือนกับเรือดำน้ำตรงที่น้ำที่ถูกสูบเข้ามาในถังอากาศแล้วไม่สามารถแทนที่ด้วยการอัดอากาศเพื่อลอยตัวกลับขึ้นสู่ผิวน้ำได้ เนื่องจากความดันของน้ำที่ระดับความลึกซึ่งยานสำรวจน้ำลึกถูกออกแบบมาให้ปฏิบัติหน้าที่นั้นมีสูงเกินไป ยกตัวอย่างเช่น ความดันน้ำที่ก้นแชลเลนเจอร์ดีปสูงกว่าความดันในถังบรรจุแก๊สอัด "ประเภทเอช" มาตรฐานถึงเจ็ดเท่า ดังนั้น อับเฉาเรือจะถูกปล่อยเพื่อให้ลอยตัว นี่เป็นอุปกรณ์ป้องกันภัยเนื่องจากมันไม่ต้องการพลังงานในการลอยขึ้น และในกรณีที่เกิดพลังงานขัดข้อง อับเฉาจะตกลงไปโดยแรงโน้มถ่วงและการลอยตัวจะเป็นไปโดยอัตโนมัติ

อ้างอิง
-------

1. ↑  Brand, V (1977). "Submersibles - Manned and Unmanned". *South Pacific Underwater Medicine Society Journal*. **7** (3). ISSN 0813-1988. OCLC 16986801. คลังข้อมูลเก่าเก็บจากแหล่งเดิมเมื่อ 2008-08-01. สืบค้นเมื่อ 2008-07-10.
**อัลญะมะอะหฺ อัลอิสลามียะหฺ** (Al Gama a al Islamiyyah; ภาษาอาหรับ الجماعه الإسلاميه) เป็นกลุ่มนิยมอิสลามและกลุ่มติดอาวุธที่ใหญ่ที่สุดในอียิปต์ มีจุดมุ่งหมายเพื่อเปลี่ยนการปกครองในประเทศอียิปต์ให้เป็นรัฐอิสลาม กิจกรรมของกลุ่มเริ่มปรากฏตั้งแต่ พ.ศ. 2522 – 2523 และประกาศยุติบทบาทใน พ.ศ. 2542 และกลับมาปฏิบัติการอีกครั้งใน พ.ศ. 2543 โดยได้รับแรงบันดาลใจจากแนวคิดของบินลาเดน ทำให้กลุ่มนี้แตกออกเป็นสองส่วน ส่วนหนึ่งนำโดย มุสตาฟา ฮัมซา ต้องการหยุดยิง กับส่วนของ ริฟา อิทาซา มูซา ต้องการต่อสู้ต่อไป

ปฏิบัติการ
----------

ปฏิบัติของกลุ่มนี้ เช่นการลอบสังหาร อันวาร์ อัล-ซาดากา ประธานาธิบดีอียิปต์เมื่อ พ.ศ. 2522 การโจมตีเจ้าหน้าที่รัฐ ชาวคริสต์ในอียิปต์ และชาวตะวันตก กลุ่มนี้มีส่วนร่วมในการวางระเบิดตึกเวิลด์เทรด เซนเตอร์เมื่อ พ.ศ. 2536 เน้นการโจมตีหน่วยงานของรัฐและนักท่องเที่ยวชาวต่างชาติ โดยเฉพาะใน พ.ศ. 2540 การโจมตีที่เมืองลูซอร์ทำให้มีผู้เสียชีวิต 58 คน นอกจากนั้น ยังประกาศรับผิดชอบต่อความพยายามลอบสังหารประธานาธิบดีฮอสนี มูบารักของอียิปต์ขณะอยู่ในเอธิโอเปีย

สมาชิก
------

ก่อนการประกาศหยุดยิง คาดว่ามีสมาชิก 1,000 – 2,000 คน แต่จำนวนน่าจะลดลงในปัจจุบันเพราะความแตกแยกภายในองค์กร เขตปฏิบัติการอยู่ทางใต้ของอียิปต์ และปรากฏในประเทศอื่น เช่น อังกฤษ อัฟกานิสถาน เยเมนและออสเตรีย

อ้างอิง
-------

* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 71 - 72
* ศราวุฒิ อารีย์. ก่อการร้าย มุมมองของโลกอิสลาม. กทม. สถาบันเอเชียศึกษา จุฬาลงกรณ์มหาวิทยาลัย. 2550. หน้า 124 - 125

แหล่งข้อมูลอื่น
---------------

* Al-Ghuroba (Followers of Ahlus Sunnah wal Jama'ah)
* Al-Gama'a al-Islamiyya เก็บถาวร 2001-09-27 ที่ Library of Congress Web Archives (Center for Nonproliferation Studies, Monterey Institute of International Studies)
* Article about Islamist resistance in Egypt เก็บถาวร 2005-04-22 ที่ เวย์แบ็กแมชชีน
* Article in the *Economist* about more recent developments
* al-Gama'a al Islam เก็บถาวร 2022-06-30 ที่ เวย์แบ็กแมชชีน home page
* Egypt's Jihad Group leader wants end to violence เก็บถาวร 2007-12-27 ที่ เวย์แบ็กแมชชีน
* Violence won't work: how author of 'jihadists' bible' stirred up a storm
* The Rebellion Within a New Yorker article about terrorists renouncing violence, with significant attention paid to the Islamic Group]
**"เฮตอิตออร์เลิฟอิต"** (อังกฤษ: Hate It or Love It) เป็นซิงเกิลอย่างเป็นทางการซิงเกิลที่ 2 (ที่ 3 จากทั้งหมด) ของแร็ปเปอร์ชาวอเมริกัน เดอะเกม (ร่วมร้องโดย 50 เซ็นต์) เป็นผลงานจากอัลบั้มเปิดตัวชุด *The Documentary* ซิงเกิลนี้ขึ้นชาร์ตสูงสุดที่อันดับ 2 บนบิลบอร์ดฮอต 100 พ่ายให้ซิงเกิล "Candy Shop" ของ 50 เซ็นต์ (ร่วมร้องโดยโอลิเวีย) "เฮตอิตออร์เลิฟอิต" ติดอันดับ 1 บนชาร์ตฮอตอาร์แอนด์บี/ฮิปฮอปซองส์ เพลงนี้ใช้ท่อนแซมเพิล ของเพลง "รับเบอร์แบนด์" จากวงเดอะแทรมปส์ จากอัลบั้ม *The Legendary Zing Album*

"เฮตอิตออร์เลิฟอิต" ได้รับการเสนอชื่อเข้าชิงรางวัลแกรมมี่ปี 2006 ทั้งสาขาเพลงแร็ปยอดเยี่ยมและแสดงเพลงแร็ปยอดเยี่ยมโดยศิลปินคู่หรือกลุ่ม แต่พ่ายให้กับคานเย่ เวสต์ในเพลง "Diamonds from Sierra Leone" และเพลง "Don't Phunk with My Heart" ของวงแบล็กอายด์พีส์ ตามลำดับ นอกจากนั้นช่องวีเอชวันยังจัดอันดับเพลงนี้อยู่อันดับ 43 ในหัวข้อ 100 เพลงฮิปฮอปที่ยอดเยี่ยมทีสุด

อันดับเพลง
----------

| ชาร์ต | อันดับสูงสุด |
| --- | --- |
| U.S. *Billboard* Hot 100 | 2 |
| U.S. *Billboard* Hot R&B/Hip-Hop Singles & Tracks | 1 |
| U.S. *Billboard* Hot Rap Tracks | 1 |
| U.S. *Billboard* Pop 100 | 9 |
| UK Singles Chart | 4 |
| German Singles Chart | 14 |
| Irish Singles Chart | 5 |
| Australian Singles Chart | 23 |

อ้างอิง
-------

1. ↑  VH1's 100 Greatest Hip-Hop Songs
จอมพลเฮนรี เดียร์บอร์น
**เฮนรี เดียร์บอร์น** (23 กุมภาพันธ์ ค.ศ.1751 - 6 มิถุนายน ค.ศ.1829) เขาเป็นนายพลและรัฐบุรุษชาวอเมริกัน มีบทบาทในสงครามปฏิวัติอเมริกาและสงคราม ค.ศ.1812 เขามีชีวิตอยู่ในช่วงสมัยสงครามนโปเลียน

สงครามปฏิวัติอเมริกา
--------------------

เมื่อสงครามเริ่มขึ้น ในตอนแรกเดียร์บอร์นได้เข้าสังกัดนายพล เบเนดิกต์ อาร์โนลด์ ในการเดินทางไปยังคิวเบก เขาได้บันทึกวารสารที่สำคัญ หลังจากถูกจับกุมและถูกแลกเปลี่ยน เขาก็ตัดสินใจรับใช้ในกองทัพภาคพื้นทวีปของ จอร์จ วอชิงตัน และสามารถทำให้กองทัพอังกฤษยอมจำนนในการโอบล้อมเมืองยอร์กทาวน์

หลังเสร็จสิ้นสงครามปฏิวัติอเมริกา
---------------------------------

พลเอก อิสเรียล พัทแนม
เดียร์บอร์นได้ทำงานเป็นเจ้าหน้าที่ของนายพลวอชิงตันที่เวอร์จิเนีย ต่อมาในสมัยของประธานาธิบดีโทมัส เจฟเฟอร์สัน เขาได้เป็นเลขานุการแห่งสงคราม ตั้งแต่ ค.ศ.1801 ถึง ค.ศ.1809 และทำหน้าที่เป็นผู้บัญชาการตำรวจแห่งชาติในสงคราม ค.ศ.1812

ในชีวิตของเขายังได้วิจารณ์ผลงานของ อิสเรียล พัทแนม ที่ยุทธการบังเกอร์ ฮิลล์ ทำให้เกิดความขัดแย้งระหว่างเดียร์บอร์น-พัทแนม

ป้อมเดียร์บอร์นที่รัฐอิลลินอยและเมืองเดียร์บอร์นที่รัฐมิชิแกนได้รับการตั้งชื่อเพื่อเป็นเกียรติแก่เขา

สงคราม ค.ศ.1812
---------------

ค.ศ.1812 กองทัพอังกฤษได้เข้าบุกแผ่นดินสหรัฐอเมริกา ประธานาธิบดีเจมส์ แมดิสันได้แต่งตั้งนายพลเดียร์บอร์นให้เป็นผู้บัญชาการทหารทางภาคตะวันออกเฉียงเหนือ แต่เนื่องด้วยจากที่เดียร์บอร์นในตอนนั้นมีอายุได้ 61 ปี จึงทำให้สุขภาพของเขาไม่สู้ดีนักและบัญชาการรบได้ไม่เต็มที่

พลเอก แอนดรูว์ แจ๊กสัน ในยุทธการนิวออร์ลินส์
ค.ศ.1815 แม้ว่าอเมริกาจะเอาชนะอังกฤษได้ในยุทธการนิวออร์ลินส์ แต่เดียร์บอร์นก็ถูกปลดออกจากตำแหน่งทางทหารในวันที่ 15 มิถุนายน

บั้นปลายชีวิต
-------------

* ได้เป็น 1 ในสมาชิกสมาคมโบราณวัตถุอเมริกันในปี ค.ศ.1816
* ได้เป็นผู้ว่าการรัฐแมสซาซูเซตส์ในปี ค.ศ.1818
* ได้เป็นเอกอัครราชทูตอเมริกาประจำโปรตุเกสในปี ค.ศ.1822 ในสมัยประธานาธิบดีเจมส์ มอนโร

สุสานฟอเรสต์ฮิลล์ สถานที่ฝังศพของเฮนรี เดียร์บอร์น
เขากลับมาบ้านเกิดที่ย่านร็อคซ์บูรีในเมืองบอสตัน และเสียชีวิตในอีก 5 ปีต่อมาด้วยวัย 78 ปี ศพของเขาถูกฝังในสุสานฟอเรสต์ฮิลล์ในทุ่งราบจาเมกา(ในตอนนั้นอยู่นอกเมืองบอสตันและผนวกเข้ากับเมืองในปี ค.ศ.1874)
**ยานีน มัลเฮนโด** (Yani Malhendo) นักมวยสากลชาวอินโดนีเซีย สถิติการชก 19 ครั้ง ชนะ 8 (น็อค 5) เสมอ 2 แพ้ 9

ประวัติ
-------

มัลเฮนโดขึ้นชกมวยสากลอาชีพครั้งแรกเมื่อ 20 มกราคม พ.ศ. 2533 ชนะ อีโปเอ็ง ที่ อินโดนีเซีย จกนั้นขึ้นชกอีก 3 ครั้ง ชนะ 2 แพ้ 1 ก่อนจะหยุดชกไป 5 ปี กลับมาชกอีกครั้งใน พ.ศ. 2538 โดยขึ้นชิงแชมป์เงารุ่นจูเนียร์ฟลายเวท IBF ชนะน็อค วันวิน จ.เจริญ ยก 11 ที่อินโดนีเซีย แต่พอมาป้องกันแชมป์หนแรก ก็มาเสียแชมป์ให้เอกวิทย์ สิงห์ชัชวาลที่สุพรรณบุรี หลังจากนั้น มัลเฮนโดมาชกนอกรอบในไทย เมื่อ พ.ศ. 2539 แพ้คะแนนเอกภพ ผลเจริญ และสมศักดิ์ สิงห์ชัชวาลย์ ก่อนจะชกชนะน็อค ยอดดอย สิงห์ชัชวาลย์ ยก 3 เมื่อ พ.ศ. 2540 จึงได้ขึ้นชิงแชมป์ PABA รุ่นฟลายเวทเมื่อ 12 ธันวาคม พ.ศ. 2540 แต่เป็นฝ่ายแพ้คะแนนเด่นเก้าแสน เก้าวิชิต ไม่ได้แชมป์

หลังจากนั้น มัลเฮนโดขึ้นชิงแชมป์เงารุ่นซูเปอร์ฟลายเวท WBC ชนะน็อค ฮิปโป กาลา ยก 3 ที่ จาการ์ตา เมื่อ 27 มิถุนายน พ.ศ. 2541 ได้ครองแชมป์ และยังชกนอกรอบ ชนะคะแนนพรชัย ศิษย์พระพรหมที่อินโดนีเซียด้วย แต่หลังจากนั้น การชกของมัลเฮนโดก็ตกต่ำลง ขึ้นชิงแชมป์อินโดนีเซียรุ่นซูเปอร์ฟลายเวทก็เป็นฝ่ายแพ้คะแนนแฮงกี วูวุนกัน ไปเมื่อ 20 มีนาคม พ.ศ. 2544 แม้จะชกแก้มือกับวูวุนกันอีก ก็แพ้อีก หลังจากที่มาชกนอกรอบ แพ้คะแนน ฟ้าสั่ง พ.ธวัชชัยเมื่อ 26 เมษายน พ.ศ. 2545 มัลเฮนโดก็ไม่ได้ขึ้นชกมวยอีก

เกียรติประวัติ
--------------

* แชมป์เงารุ่นจูเนียร์ฟลายเวท IBF
	+ ชิง 2 พฤษภาคม 2538 ชนะน็อค วันวิน จ.เจริญ ยก 11 ที่ อินโดนีเซีย
	+ เสียแชมป์ 29 ตุลาคม 2538 แพ้คะแนน เอกวิทย์ สิงห์ชัชวาลย์ ที่ สุพรรณบุรี
* แชมป์เงารุ่นซูเปอร์ฟลายเวท WBC
	+ ชิง 27 มิถุนายน 2541 ชนะน็อค ฮิปโป กาลา ยก 3 ที่ อินโดนีเซีย
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นฟลายเวทเมื่อ 12 ธันวาคม 2540 แพ้คะแนน เด่นเก้าแสน เก้าวิชิต ที่ กทม.

อ้างอิง
-------

* สถิติการชก boxrec.com เก็บถาวร 2015-04-01 ที่ เวย์แบ็กแมชชีน (อังกฤษ)
เชนสถาน นครแอนต์เวิร์ป ประเทศเบลเยียม
**เชนสถาน** หรือ **ไชนมนเทียร** (ฮินดี: जैन मन्दिर) คือศาสนสถานของศาสนาเชน ในรัฐคุชราตและรัฐราชสถานใต้เรียกว่า *เทรสาร* (Derasar) ส่วนในรัฐกรณาฏกะ เรียกว่า *พสาที* (Basadi) เชนสถานส่วนมากพบในอินเดียใต้ ในขณะที่ในอินเดียเหนือจะใช้ชื่อเก่าที่เรียกว่าทีลวาฑา (Dilwara) คำเรียกในภาษาสันสกฤตคือ "วสาตี" (Vasati)

สถาปัตยกรรม
-----------

เชนสถานระดับตีรถะในศรวัณเพลโคละ
เชนสถานสร้างโดยใช้สถาปัตยกรรมที่หลากหลาย ซึ่งลักษณะนั้นต่างกันโดนสิ้นเชิงในอินเดียเหนือและอินเดียใต้ และต่างกันเล็กน้อยกับในอินเดียตะวันตก โดยทั่วไปเชนสถานแบ่งได้สองประเภทคือ

* **ศิขรพันทะ** คือ เชนสถานที่สร้างโดยมีหอหรือโดมครอบ เรียกว่าศิขร
* **ฆระ** คือ เชนสถานที่ไม่มีโดม โดยทั่วไปหมายถึงศาลเจ้าเชนในบ้าน

เชนสถานแบบศิขรพันทะนิยมสร้างอย่างวิจิตร ประกอบด้วยเสาหินอ่อนจำนวนมากที่แกะสลักลวดลายต่าง ๆ ส่วนหลักของเชนสถานเรียกว่า "ครรภคฤห์"
ซึ่งประดิษฐานเทวรูปหลัก (มูรติ) ของเทวสถาน การเข้าไปในส่วนครรภฤกห์ต้องชำระล้างร่างกายให้สะอาดก่อน และต้องสวมชุดบูชาซึ่งเป็นชุดสำหรับประกอบพิธีกรรมเท่านั้น

เชนสถานที่มีอายุมากกว่า 100 ปี มักได้รับการยกฐานะให้เป็นสถานที่แสวงบุญสำคัญของศาสนา เรียกว่า **ตีรถะ**

เทพประธานของเชนสถานเรียกว่า มูลนายก *(mula nayak)*

มนสตมภ์ (Manastambha; เสาแห่งการเชิดชู) คือเสาที่สร้างด้านหน้าเชนสถาน ประกอบด้วย มูรติสี่องค์ สร้างหันไปในทิศทั้งสี่

อ้างอิง
-------

1. ↑
2. ↑  Babb, Lawrence A (1996). *Absent lord: ascetics and kings in a Jain ritual culture*. Published University of California Press. p. 66.
3. ↑  "Basadi".
4. ↑  "Architecture of the Indian Subcontinent - Glossary". คลังข้อมูลเก่าเก็บจากแหล่งเดิมเมื่อ 2012-03-06. สืบค้นเมื่อ 2019-02-25.
5. ↑  Jain temples in India and around the world,Laxmi Mall Singhvi, Tarun Chopra, Himalayan Books, 2002
6. ↑  Jaina Iconography,
Volume 1 of Jaina-rūpa-maṇḍana, Umakant Premanand Shah, Abhinav Publications, 1987,p. 149
7. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2019-02-25.

| * ด
* ค
* ก
สถาปัตยกรรมอินเดีย |
| --- |
| ชนิด | 
* เบงกอล
* ภูมิชา
* พุทธ
* ทราวิฑ
	+ Badami Chalukya
	+ โหยสละ
	+ วิชัยนคร
	+ Western Chalukya
* ซอง
* ฮารัปปา
* ฮินดู
* อินโด-อิสลาม
	+ โมกุล
		- อักบาร์
	+ ชาร์ฆี
	+ กุตับชาฮี
* อินโด-ซาราเซน
* เชน
* กทัมพะ
* กลิงคะ
* ลตินา
* เจาะหิน
* เสขรี
* ซิกข์

 |  |
| แบ่งตามรัฐ | 
* คุชราต
* กรณาฏกะ
* เกรละ
* มหาราษฏระ
* โอฑิษา
* ราชสถาน
* ทมิฬนาฑู
* อุตตรประเทศ
* เบงกอลตะวันตก
* เตลังคนา

 |
| แบ่งตามเมือง | 
* ภุพเนศวร
* เจนไน
* เดลี
* ไฮเดอราบาด
* ลักเนา
* มุมไบ

 |
| 
* หมวดหมู่

 |
**เชฟิก จาเฟโรวิช** (บอสเนีย:Шефик Џаферовић/Šefik Džaferović)เป็นสมาชิกประธานาธิบดีบอสเนียและเฮอร์เซโกวีนาฝ่ายชาวบอสนีแอกคนที่8และคนปัจจุบัน รวมถึงเป็นอดีตสมาชิก สภาผู้แทนราษฎรแห่งบอสเนียและเฮอร์เซโกวีนาและ เลาขาธิการพรรค พรรคกิจประชาธิปไตยแห่งบอสเนียและเฮอร์เซโกวีนา หรือ SDA 

เชฟิก จาเฟโรวิช เกิดเมื่อ9 กันยายน ค.ศ. 1957 ที่เมืองซาวิโดวิชี ทางตอนกลางของประเทศบอสเนีย จบคณะกฎหมายจากมหาวิทยาลัยซาราเยโว ทำงานในสำนักงานตุลาการกับกรมตำรวจเมืองเซนีซา จนถึงปี ค.ศ.1996 เขาได้เข้าร่วมพรรค พรรคกิจประชาธิปไตยแห่งบอสเนียและเฮอร์เซโกวีนา ของอาลียา อีเซตเบกอวิชซึ่งเป็นประธานาธิบดีในเวลานั้น และเขาได้แต่งงานกับวิลดานาและมีลูกด้วยกันสองคนคือยัสมิน และ ยัสมีนา.

อาชีพการเมือง
-------------

ในปี ค.ศ.1996เขาได้รับเลือกเป็นสมาชิกสภารัฐเซนีตซาและโดโบย ในปีเดียวกันเขาก็ได้เป็นสมาชิก สภาผู้แทนราษฎรแห่งสหพันธรัฐมุสลิมและโครแอต และ ในปีค.ศ.2002 ได้รับเลือกเป็นสมาชิก สภาผู้แทนราษฎรแห่งบอสเนียและเฮอร์เซโกวีนา ต่อมาในปีค.ศ.2018 บาคีร์ อีเซตเบกอวิชไม่มีสิทธิในการเข้าชิงตำแหน่งประธานาธิบดี เนื่องจากการกำหนดวาระที่ห้าม บุคคลดำรงตำแหน่งประธานาธิบดีเกินสองวาระติดต่อกัน ทำให้ เซฟิก จาเฟโรวิชจึงถูกเสนอชื่อเป็นแคนดิเดทประธานาธิบดีบอสเนียและเฮอร์เซโกวีนา และได้รับเลือกเป็นประธานาธิบดีของบอสเนียและเฮอร์เซโกวีนา ตั้งแต่ปี ค.ศ.2018
**นักบุญลอว์เรนซ์** (อังกฤษ: Saint Lawrence; ละติน: *Laurentius*) เป็นหนึ่งในเจ็ดพันธบริกรแห่งคริสตจักรกรุงโรม ได้ถวายงานรับใช้สมเด็จพระสันตะปาปาซิกซ์ตุสที่ 2 เมื่อจักรพรรดิวาเลเรียนเบียดเบียนคริสต์ศาสนิกชนในปี ค.ศ. 258 ทั้งสองท่านได้พลีชีพเป็นมรณสักขีในศาสนาคริสต์ด้วย

ประวัติ
-------

นักบุญลอว์เรนซ์เกิดเมื่อปี ค.ศ. 225 ที่เมืองเวสกา แคว้นฮิสเปเนีย เมื่อโตขึ้นได้ศึกษาด้านมนุษยศาสตร์และเทววิทยาที่เมืองซาราโกซา และได้รู้จักกับซิกซ์ตุสซึ่งเป็นอาจารย์อยู่ที่นั่น เมื่อซิกซ์ตุสได้รับเลือกเป็นสมเด็จพระสันตะปาปาซิกซ์ตุสที่ 2 ลอว์เรนซ์ได้ติดตามอาจารย์กลับมาช่วยงานรับใช้คริสตจักรที่กรุงโรมด้วย สมเด็จพระสันตะปาปาซิกซ์ตุสที่ 2 โปรดศีลอนุกรมขั้นพันธบริกรแก่ลอว์เรนซ์ มีหน้าที่ดูแลทรัพย์สินต่าง ๆ ของคริสตจักร

จักรพรรดิวาเลเรียนต้องการริบทรัพย์ของคริสตจักรจึงจับพระสันตะปาปาและเหล่าพันธบริกรมาทรมานเพื่อบีบบังคับให้บอกที่เก็บสมบัติ สมเด็จพระสันตะปาปาถูกประหารชีวิตด้วยการตัดศีรษะ ส่วนลอว์เรนซ์ก็ถูกย่างทั้งเป็นจนถึงแก่มรณกรรมเมื่อวันที่ 10 สิงหาคม ค.ศ. 258 หลังจากที่พระสันตะปาปาซิกซ์ตุสถูกประหารได้เพียง 3 วัน ทางการโรมันไม่ได้ทรัพย์สินใด ๆ เพราะลอว์เรนซ์ได้นำทรัพย์สินทั้งหมดของคริสตจักรไปแจกจ่ายแก่ผู้ยากไร้หมดแล้ว

อ้างอิง
-------

1. ↑  "St. Lawrence - Martyr". Catholic Online. สืบค้นเมื่อ 7 สิงหาคม 2556. `{{cite web}}`: ตรวจสอบค่าวันที่ใน: `|accessdate=` (help)

คอมมอนส์ มีภาพและสื่อเกี่ยวกับ:  
**นักบุญลอว์เรนซ์**
**ดาร์ฟูร์** (อังกฤษ: Darfur, /dɑːrˈfʊər/) หรือ **ดารฟูร** (อาหรับ: دار فور, อักษรโรมัน: *Dār Fūr*, แปลตรงตัว 'แผ่นดินของชาวฟูร์') เป็นภูมิภาคทางตะวันตกของประเทศซูดาน ชื่อ *ดาร์ฟูร์* มาจากคำในภาษาอาหรับว่า *ดาร* (دار) แปลว่า "บ้าน [ของ]" กับ *ฟูร* (فور) หมายถึงชาวฟูร์ ภูมิภาคนี้ในอดีตมีชื่อว่า **ดารดาญู** (อาหรับ: دار داجو, อักษรโรมัน: *Dār Dājū*) ในสมัยที่เป็นดินแดนภายใต้การปกครองของชาวดาจูซึ่งอพยพมาจากเมโรวีเมื่อประมาณ ค.ศ. 350 และต่อมาเปลี่ยนชื่อเป็น **ดารตุนญุร** (อาหรับ: دار تنجر, อักษรโรมัน: *Dār Tunjur*) เมื่อชาวตุนจูร์ขึ้นมาปกครองพื้นที่แทน ดาร์ฟูร์เคยเป็นรัฐสุลต่านเอกราชอยู่นานหลายร้อยปี จนกระทั่งถูกกองกำลังอังกฤษ-อียิปต์รวมเข้ากับซูดานใน ค.ศ. 1916

ในแง่เขตการปกครอง ดาร์ฟูร์แบ่งออกเป็น 5 รัฐ ได้แก่ รัฐวะซัฏดารฟูร (ดาร์ฟูร์กลาง), รัฐชัรก์ดารฟูร (ดาร์ฟูร์ตะวันออก), รัฐชะมาลดารฟูร (ดาร์ฟูร์เหนือ), รัฐญะนูบดารฟูร (ดาร์ฟูร์ใต้) และรัฐฆ็อรบ์ดารฟูร (ดาร์ฟูร์ตะวันตก)

นับตั้งแต่สงครามในดาร์ฟูร์ระหว่างรัฐบาลซูดานกับชนพื้นเมืองดั้งเดิม ภูมิภาคนี้อยู่ในภาวะฉุกเฉินทางมนุษยธรรมมาอย่างต่อเนื่องและตกอยู่ในสถานการณ์การฆ่าล้างเผ่าพันธุ์นับตั้งแต่ ค.ศ. 2003 ปัจจัยส่วนหนึ่งที่ส่งผลให้ดาร์ฟูร์อยู่ในสภาพนี้ได้แก่ความขัดแย้งทางศาสนาและชาติพันธุ์ กับความขัดแย้งระหว่างชาวไร่ชาวนากับคนเลี้ยงสัตว์

อ้างอิง
-------

1. ↑  "Minni Minawi to be inaugurated today as Governor of Darfur".
2. ↑  Richard Cockett Sudan: Darfur and the failure of an African state. 2010. Hobbs the Printers Ltd. Totten, Hampshire. ISBN 978-0-300-16273-8
3. ↑  Veronika Danielová, "Darfur Crisis of 2003: Analysis of the Darfur Conflict from the Times of First Clashes to the Present Day." *Ethnologia Actualis* 1.14 (2014) : 37-59.
**ภวัต พนังคศิริ** (ชื่อเล่น ใหม่) เป็นผู้กำกับภาพยนตร์ ผู้กำกับละครโทรทัศน์ชาวไทย เริ่มกำกับภาพยนตร์เรื่องแรกคือ *Six หกตายท้าตาย* ในปี พ.ศ. 2547 จากนั้นมีผลงานกำกับภาพยนตร์อื่น ๆ อย่าง *อรหันต์ซัมเมอร์*, *หลุดสี่หลุด*, *ตีสาม After Shock* ตอนทางด่วน และ *นาคปรก* ภาพยนตร์ที่นำเสนอเนื้อหาว่าด้วยพุทธศาสนาและด้านมืดของคน ภวัตได้รับการเสนอชื่อเข้าชิงรางวัลในสาขาบทภาพยนตร์ยอดเยี่ยม จากการเขียนบทภาพยนตร์ *นาคปรก* จากรางวัลสุพรรณหงส์ และรางวัลชมรมวิจารณ์บันเทิง และได้รางวัลไปจากรางวัลภาพยนตร์ไทย ชมรมวิจารณ์บันเทิง ครั้งที่ 19

ด้านผลงานละคร กำกับภาพยนตร์หลายเรื่องให้กับบริษัท บรอดคาซท์ ไทย เทเลวิชั่น จำกัด อาทิ *เพลิงสีรุ้ง*, *สวย เริ่ด เชิด โสด*, *เรือนหอรอเฮี้ยน*, *บ่วง*, *มัจจุราชสีน้ำผึ้ง*, *มาดามดัน*, *บางระจัน*, *กามเทพหรรษา*, *กามเทพออกศึก*, *คำรักจากก้อนหิน* และ *บุพเพสันนิวาส* ภวัตเคยได้รับการเสนอชื่อเข้าชิงรางวัลนาฏราช ในสาขา ผู้กำกับละครยอดเยี่ยม จากละครเรื่อง *บ่วง* แต่พ่ายให้กับ ชนินทร ประเสริฐประศาสน์ จากละครเรื่อง *แรงเงา* และได้รับรางวัลผู้กำกับดีเด่น จากเรื่อง *บุพเพสันนิวาส* จากรางวัลโทรทัศน์ทองคำ ครั้งที่ 33

ผลงาน
-----

### กำกับภาพยนตร์

* *Six หกตายท้าตาย*
* *อรหันต์ซัมเมอร์*
* *นาคปรก*
* *หลุดสี่หลุด* ตอนคืนจิตหลุด
* *ตีสาม After Shock* ตอนทางด่วน
* *เฮ้ย!ลูกเพ่ นี่ลูกพ่อ*

### กำกับละครโทรทัศน์

* *เพลิงสีรุ้ง*
* *สวย เริ่ด เชิด โสด*
* *เรือนหอรอเฮี้ยน*
* *บ่วง*
* *มัจจุราชสีน้ำผึ้ง*
* *มาดามดัน*
* *บางระจัน*
* *กามเทพหรรษา*
* *กามเทพออกศึก*
* *คำรักจากก้อนหิน*
* *บุพเพสันนิวาส*
* *เพลิงรักเพลิงแค้น*
* *ลิขิตรักข้ามดวงดาว*
* *ดวงใจในมนตรา*
* *พระจันทร์แดง*
* *ฟ้าเพียงดิน*
* *บุหงาส่าหรี*

อ้างอิง
-------

1. ↑  คนมองหนัง : "บุพเพสันนิวาส" สายสัมพันธ์ระหว่าง "ทีวี" กับ "ภาพยนตร์"
2. ↑  'ใหม่ ภวัต'จากกำกับหนังผี สู่ผลงาน'บุพเพสันนิวาส'
3. ↑  ประกาศผลรางวัลภาพยนตร์ไทย ชมรมวิจารณ์บันเทิง ครั้งที่ 19 พลอย-อนันดา คว้าดารานำ เก็บถาวร 2011-03-01 ที่ เวย์แบ็กแมชชีน จากเอ็มไทย
4. ↑  รางวัลนาฏราช 2556 (ครั้งที่ 4 รวมผลงานในปี 2555)
5. ↑  รางวัล "โทรทัศน์ทองคำ ครั้งที่ 33
ในคริสตจักรโรมันคาทอลิก **ภราดาฆราวาส** เรียกโดยย่อว่า **ภราดา** หมายถึง บุรุษที่เป็นสมาชิกคณะนักบวชคาทอลิก แต่ไม่ได้รับศีลอนุกรมขั้นใด ๆ จึงไม่สามารถโปรดศีลศักดิ์สิทธิ์ได้ การเรียกว่า "ภราดาฆราวาส" เพื่อให้ต่างจากผู้ได้รับศีลบวชแล้วหรือเตรียมจะรับศีลบวชต่อไป แม้จะมีชื่อว่า "ฆราวาส" แต่ภราดาฆราวาสก็มีสถานะเป็นนักบวชคาทอลิก เพราะได้ถือคำปฏิญาณของนักบวชเพื่อรับใช้พระเป็นเจ้าผ่านพันธกิจต่าง ๆ ที่คณะนักบวชที่ตนสังกัดได้กำหนดไว้ คณะนักบวชชายแต่ละคณะกำหนดบทบาทหน้าที่ของภราดาฆราวาสแตกต่างกันไป

ประวัติ
-------

ภราดาฆราวาส มีต้นกำเนิดมาจากคณะนักบวชที่ใช้ชีวิตอารามวาสี  ในคณะนักบวชเหล่านี้จะมีฆราวาสอุทิสตนทำงานช่วยเหลืองานต่าง ๆ ในอาราม โดยเฉพาะงานที่ใช้แรงซึ่งไม่สะดวกสำหรับนักบวชที่ต้องใช้เวลาส่วนใหญ่ไปกับการทำวัตร การรำพึงธรรม และการอธิษฐาน นักพรตเหล่านี้อาจรับศีลอนุกรมเป็นบาทหลวงด้วย ทำให้สามารถโปรดศีลศักดิ์สิทธิ์ได้ และได้เป็นบิดาฝ่ายจิตวิญญาณแก่คริสต์ศาสนิกชน ต่างจากฆราวาสที่ทำงานรับใช้ในอาราม ไม่ได้มุ่งจะบวชเป็นบาทหลวง จึงเรียกว่า "ภราดา" ซึ่งแปลว่า พี่น้อง (เพื่อให้ต่างจากบาทหลวงที่เรียกว่า **คุณพ่อ**) ภราดาเหล่านี้ไม่มีพันธะต้องเข้าร่วมการทำวัตร แต่เน้นทำงานที่ใช้แรง เช่น เกษตรกรรม ช่างฝีมือ ทำอาหาร ศิลปะ รวมทั้งช่วยสอนหนังสือในโรงเรียนและโบสถ์ โดยภราดาฆราวาสจะสวมเครื่องแบบแฮบิตแตกต่างจากนักพรตและไฟรเออร์ที่ได้รับศีลอนุกรม เพื่อให้สามารถแยกแยะสถานะได้อย่างชัดเจน

แม้ภราดาฆราวาสจะมีสถานะต่ำกว่าบาทหลวง แต่มีวิถีชีวิตที่ทำงานได้คล่องตัวกว่า และภราดาหลายคนก็มีความรู้ความสามารถในด้านต่าง ๆ เป็นที่ยอมรับในสังคม ทำให้จำนวนภราดาในคณะนักบวชต่าง ๆ มีเพิ่มขึ้นเรื่อย ๆ จนบางคณะได้แยกภราดาออกเป็นคณะนักบวชอีกคณะหนึ่ง มีการบริหารการปกครองตนเองโดยไม่ขึ้นกับคณะนักบวชที่เป็นบาทหลวง เช่น คณะธรรมทูตพระแม่มารีย์ที่เดิมมีทั้งบาทหลวงและภราดา ต่อมาบาทหลวงกาเบรียล เดแอ ได้แยกกลุ่มภราดาออกมาตั้งเป็นคณะนักบวชอีกคณะหนึ่งที่บริหารปกครองตนเองชื่อว่าคณะพระจิต ต่อมาเรียกว่าคณะภราดาเซนต์คาเบรียล นอกจากนี้ยังมีการตั้งคณะภราดาโดยเฉพาะ เช่น คณะภราดาลาซาล ซึ่งนักบุญฌ็อง-บาติสต์ เดอ ลา ซาล ตั้งขึ้นเพื่อฝึกบุรุษที่อุทิศตนทำงานด้านการศึกษา

อ้างอิง
-------

1. ↑  Dictionary : LAY BROTHER – Catholic culture. เรียกข้อมูลวันที่ 26 พฤศจิกายน พ.ศ. 2555
2. ↑  History of the Vocation of lay brotherhood, เรียกข้อมูลวันที่ 26 พฤศจิกายน พ.ศ. 2555
3. ↑  Definition of lay brother เก็บถาวร 2012-11-15 ที่ เวย์แบ็กแมชชีน. Oxford Dictionary. เรียกข้อมูลวันที่ 26 พฤศจิกายน พ.ศ. 2555
4. ↑  Catholic Encyclopedia: Lay Brothers. เรียกข้อมูลวันที่ 26 พฤศจิกายน พ.ศ. 2555
นักบุญโยเซฟ องค์อุปถัมภ์คริสตจักรสากล
**นักบุญองค์อุปถัมภ์** (อังกฤษ: patron saint) คือนักบุญบนสวรรค์ ซึ่งบางคริสตจักร เช่น อีสเทิร์นออร์ทอดอกซ์ โรมันคาทอลิก หรือออเรียนทัลออร์ทอดอกซ์ นับถือว่าเป็นผู้ที่ได้ใกล้ชิดพระยาห์เวห์และสามารถอ้อนวอนขอพรจากพระองค์เพื่อพระหรรษทานในสิ่งต่าง ๆ แก่คริสต์ศาสนิกชนบนโลก เช่น สถานที่ อาชีพ กลุ่มบุคคล เป็นต้น

นักบุญต่าง ๆ มักได้รับยกย่องให้เป็นองค์อุปถัมภ์ในดินแดนที่ท่านเกิดหรือปฏิบัติศาสนกิจ ในบางกรณีสถานที่นั้นอาจไม่เกี่ยวข้องกับนักบุญขณะยังมีชีวิต แต่ได้เป็นที่ฝังศพหลังจากมรณกรรมก็ถือว่านักบุญนั้นเป็นองค์อุปถัมภ์เมืองนั้น ในลาตินอเมริกามีหลายเมืองตั้งชื่อตามนักบุญ โดยถือว่านักเดินเรือชาวโปรตุเกสและสเปนมาถึงเมืองตรงกับวันฉลองนักบุญใด ผู้ค้นพบก็จะตั้งชื่อเมืองตามชื่อนักบุญนั้น ทำให้นักบุญนั้นได้กลายเป็นนักบุญองค์อุปถัมภ์เมืองในเวลาต่อมา 

นักบุญองค์อุปถัมภ์วิชาชีพมาจากอาชีพที่นักบุญนั้นเคยทำขณะยังมีชีวิตอยู่ หรือเคยแสดงการอัศจรรย์ซึ่งเทียบเทียมได้กับอาชีพนั้น ๆ เช่น นักบุญเวโรนีกาผู้ถวายผ้าคลุมผมของตนให้พระเยซูใช้ซับพระพักตร์ระหว่างเดินทางไปตรึงกางเขน แล้วเกิดปาฏิหาริย์รอยพระพักตร์ปรากฏติดบนผ้าผืนนั้น คริสตจักรจึงยกย่องนักบุญเวโรนีกาเป็นองค์อุปถัมภ์การถ่ายภาพ

นิกายโปรเตสแตนต์บางคณะ เช่น เพรสไบทีเรียน ไม่ยอมรับการนับถือหรือให้ความสำคัญกับนักบุญ เพราะถือว่าเข้าข่ายการบูชาเทวรูป

อ้างอิง
-------

1. ↑  Patron Saints, สารานุกรมคาทอลิก
2. ↑  Slocum, Robert Boak; Armentrout, Donald S. (1999). *An Episcopal Dictionary of the Church: A User-Friendly Reference for Episcopalians* (ภาษาอังกฤษ). Church Publishing, Inc. ISBN 0898692113. สืบค้นเมื่อ 3 November 2012.
3. ↑  The American Heritage Dictionary of the English Language, Fourth Edition Copyright, Houghton Mifflin Company.
4. ↑  Duke, AC "Calvinism in Europe, 1540-1610, A collection of Documents" P. 53.
|  |
| --- |
| ส่วนหนึ่งของ |
| ศาสนาพุทธ |
|  |
| ประวัติ
* เส้นเวลา
* พระโคตมพุทธเจ้า
* พุทธศาสนาก่อนแบ่งนิกาย
* การสังคายนา
* การเผยแผ่ศาสนาพุทธผ่านเส้นทางสายไหม
* การเสื่อมถอยในอนุทวีปอินเดีย
* ชาวพุทธยุคหลัง
* พุทธศาสนาสมัยใหม่
 |
| * ธรรม
* แนวคิด

* อริยสัจ 4
* มรรคมีองค์แปด
	+ ธรรมจักร
* ขันธ์ 5
* อนิจจัง
* ทุกข์
* อนัตตา
* ปฏิจจสมุปบาท
* มัชฌิมาปฏิปทา
* สุญตา
* ศีลธรรม
* กรรม
* การเกิดใหม่
* สังสารวัฏ
* จักรวาลวิทยา
 |
| คัมภีร์
* พุทธพจน์
* ตำราพุทธศาสนาช่วงต้น
* พระไตรปิฎก
* พระสูตรมหายาน
* ภาษาบาลี
* ภาษาทิเบต
* ภาษาจีน
 |
| การปฏิบัติ
* ไตรสรณคมน์
* เส้นทางสู่การปลดปล่อยในศาสนาพุทธ
* เบญจศีล
* บารมี
* การทำสมาธิ
* เหตุผลทางปรัชญา
* การบูชา
* การทำบุญ
* อนุสสติ 10
* การมีสติ
* ปัญญา
* พรหมวิหาร 4
* โพธิปักขิยธรรม 37
* อรัญวาสี
* คฤหัสถ์
* บทสวดมนต์
* การแสวงบุญ
* ลัทธิมังสวิรัติ
 |
| นิพพาน
* การตรัสรู้
* อริยบุคคล
* พระอรหันต์
* พระปัจเจกพุทธเจ้า
* พระโพธิสัตว์
* พระพุทธเจ้า
 |
| ธรรมเนียม
* เถรวาท
* พระบาลี
* มหายาน
* หีนยาน
* แบบจีน
* วัชรยาน
* แบบทิเบต
* นวยาน
* แบบเนวาร
 |
| ศาสนาพุทธในแต่ละประเทศ
* ภูฏาน
* กัมพูชา
* จีน
* อินเดีย
* ญี่ปุ่น
* เกาหลี
* ลาว
* มองโกเลีย
* พม่า
* รัสเซีย
* ศรีลังกา
* ไต้หวัน
* ไทย
* ทิเบต
* เวียดนาม
 |
| * โครงเรื่อง
* icon สถานีย่อยศาสนา
 |
| * ด
* ค
* ก
 |

**ภวังคจิต** ภวังคะ หรือ ภะ-วัง-คะ ภว+องฺคะ แปลตามพยัญชนะว่า "องค์ของภพ" มักใช้รวมกับจิต เป็นภวังคจิต ในทางพระพุทธศาสนา ถือว่า จิตมีลักษณะเกิดดับอยู่ตลอดเวลา ซึ่งการสืบต่อสันตติของจิต ย่อมอาศัยการถ่ายทอดข้อมูลจากภวังคจิตจิตดวงเดิม ไปสู่จิตดวงใหม่ ด้วยกระบวนการของการทำงานของภวังคจิต เพราะเหตุว่าภวังคจิตเป็นเหตุให้สร้างจิตดวงใหม่ตลอดเวลาก่อนจิตดวงเก่าจะดับไป จึงชื่อว่าเป็นเหตุแห่ง "ภพ" หรือเป็นเหตุสร้าง"ภพ"

จิต ในทางศาสนาพุทธแบ่งออกเป็นสองส่วนคือ 1.วิถีจิต จิตสำนึก 2.ภวังคจิต จิตใต้สำนึก

**ภวังคจิต** คือจิตใต้สำนึกในทางศาสนาพุทธหมายถึงเป็นกระบวนการทำงานแบบอัตตโนมัติของจิต จิตใต้สำนึกในความหมายของภวังคจิตนี้จึงอาจแตกต่างจากทางจิตวิทยา

**ภวังคจิต** เป็น วิบากจิต คือ จิตใต้สำนึกส่วนลึกที่สุดของจิตเป็นที่สั่งสมอารมณ์จนกลายเป็นอุปนิสัย

**ภวังคจิต** จะเกิดคั่นระหว่างวิถีจิตในแต่ละวาระ ทำหน้าที่สืบต่อและดำรงภพชาติ

**ภวังคจิต** จะเกิดขึ้นเมื่อวิถีจิตดับ และเมื่อเกิดวิถีจิตภวังคจิตจะดับลง เมื่อวิถีจิตดับลงภวังคจิตจะเกิดขึ้นมาใหม่ ถ้าไม่มีภวังคจิต พอขาดวิถีจิต จิตจะไม่มีการสืบต่อสันตติก็เท่ากับสิ้นชีวิต

**ภวังคจิต** ในขณะที่เปลี่ยนภพจุติใหม่สู่ชาติใหม่ จะใช้ชื่อว่า ปฏิสนธิจิตแทน ซึ่งเป็นขณะจิตแรกของแต่ละชาติ ภวังคจิตจึงสืบต่อภพในระดับเปลี่ยนชาติด้วย

**ภวังคจิต** คือมโนทวารเป็นอายตนะที่ ๖ อันเป็นวิบาก เป็นอัพยากฤต ซึ่งเป็นจิตตามสภาพปกติ เมื่อยังไม่ขึ้นสู่วิถีจิตรับรู้อารมณ์ จะเป็นเพียงมโน ยังไม่เป็นมโนวิญญาณ เมื่อรับอารมณ์คือเจตสิก จะกลายเป็นมโนวิญญาณ

มีพุทธพจน์ว่า "จิตนี้ประภัสสร (ผุดผ่อง ผ่องใส บริสุทธิ์) แต่เศร้าหมองเพราะอุปกิเลสที่จรมา" จิตที่ประภัสสรในที่นี้พระอรรถกถาจารย์อธิบายว่าหมายถึงภวังคจิต

อ้างอิง
-------

* อภิธัมมัตถสังคหะ ปริจเฉทที่ ๔ วิถีสังคหวิภาค ขณะจิตในอติมหันตารมณ์วิถี
* *พจนานุกรมพุทธศาสน์ ฉบับประมวลศัพท์*, พระพรหมคุณาภรณ์ (ประยุทธ์ ปยุตฺโต)
ด้านนอกของจาวสัถโยคินีมนเทียร
**จาวสัถโยคินีมนเทียร** (เทวนาครี: चौसठ योगिनी मंदिर; Chausath Yogini Temple) เป็นมนเทียรสร้างขึ้นในศตวรรษที่ 11 ตั้งอยู่ในอำเภอมุไรนา รัฐมัธยประเทศ สร้างขึ้นด้วยแปลนเป็นรูปวงกลม จาวสัถมนเทียรตั้งอยู่ในหมูบ้านมิตาวลี (ปรากฏคำสะกดทั้ง Mitaoli, Mitauli, Mitawali และ Mitavali) ในอำเภอมุไรนา 40 กิโลเมตร (25 ไมล์) จากควาลิยัร

เป็นที่พูดถึงกันทั่วไปว่ามนเทียรนี้เป็นต้นแบบในการออกแบบอาคารรัฐสภาอินเดียที่นิวเดลีซึ่งมีลักษณะแปลนเป็นรูปวงกลมเช่นกัน และเคยถูกนำไปถกเถียงในรัฐสภาของอินเดีย

ประวัติ
-------

ในจารึกเมื่อปี 1323 (วิกรมสามวัต 1383) ระบุว่ามนเทียรนี้สร้างขึ้นโดยราชาแห่งกาฉปฆตา นามว่า เทวปาละ (Devapala; ค. ป. 1055 – 1075) เชื่อกันว่าการสร้างมนเทียรนี้มีความสัมพันธ์กับลักษณะการโคจรทางดาราศาสตร์ของดวงอาทิตย์

อ้างอิง
-------

1. 1 2  Museums 2001, p. 21. sfn error: no target: CITEREFMuseums2001 (help)
2. 1 2  "Ekattarso Mahadeva Temple". Archaeological Survey of India. เก็บจากแหล่งเดิมเมื่อ 19 October 2017. สืบค้นเมื่อ 27 December 2017.
3. 1 2  "History Hunting". *The Pioneer*. 21 July 2013. เก็บจากแหล่งเดิมเมื่อ 28 July 2015.
4. ↑  "Government should have confidence in this House". *The Hindu*. 9 August 2012. เก็บจากแหล่งเดิมเมื่อ 20 March 2018.
5. ↑  "Chausath Yogini Temple: A striking similarity to the Indian Parliament, Photo Gallery". *NDTV.com*. 12 November 2013. สืบค้นเมื่อ 11 November 2020.
6. ↑  "Research Proposal On "Birth of Women Dacoits A Case Study of U.P. and M.P."". National Informatics Centre, Government of India. คลังข้อมูลเก่าเก็บจากแหล่งเดิมเมื่อ 6 November 2012.
7. ↑  White, David Gordon (2006). *Kiss of the Yogini*. University of Chicago Press. p. 137. ISBN 978-0226027838. เก็บจากแหล่งเดิมเมื่อ 2 October 2016.

พิกัดภูมิศาสตร์: 26°26′12″N 78°14′07″E﻿ / ﻿26.4368°N 78.2352°E﻿ / 26.4368; 78.2352
**ภัคจิรา กรรรัตนสูตร** ชื่อเล่น **นาแนน** (เกิด 25 กุมภาพันธ์ 2532) นักแสดงและนางแบบชาวไทยจาก จีเอ็มเอ็มทีวี

ประวัติ
-------

**ภัคจิรา กรรรัตนสูตร** หรือ **นาแนน** เกิดเมื่อวันที่ 25 กุมภาพันธ์ 2532 จบการศึกษาระดับมัธยมจาก โรงเรียนสตรีวิทยา และระดับปริญญาตรีจาก คณะสถาปัตยกรรมศาสตร์ มหาวิทยาลัยกรุงเทพ สาขาออกแบบตกแต่งภายใน

เข้าสู่วงการ
------------

นาแนน ภัคจิราเข้าสู่วงการด้วยการเข้าประกวดโครงการ **Smooth E baby face talent** เมื่อปี 2557 โดยเข้ารอบ 20 คนสุดท้ายหลังจากนั้นในปีเดียวกันได้ร่วมแสดงในละครซีรีส์เรื่อง รูมอะโลน ทาง ช่องวัน ในบท **มิน**

ต่อมาในปี 2558 ได้เป็นดารารับเชิญในละครเรื่อง กลกิโมโน ทาง ช่อง 3 ในบทนักเคนโดและได้กลับมารับบทมินอีกครั้งใน รูมอะโลน 2 นอกจากนั้นยังได้เข้าประกวดในรายการ เดอะเฟซไทยแลนด์ ซีซัน 2 แต่ไม่ผ่านเข้ารอบและในปี 2559 ได้ร่วมเป็นดารารับเชิญในละครเรื่อง 4 หล่อขอสืบ

ผลงาน
-----

### ละคร

| ปี | เรื่อง | รับบท |
| --- | --- | --- |
| 2557 | รูมอะโลน 401-410 | มิน |
| 2558 | กลกิโมโน | รับเชิญ |
| รูมอะโลน 2 | มิน |
| 2559 | Kiss the Series รักต้องจูบ | เอลล่า |
| รุ่นพี่ Secret Love ตอน Puppy Honey | หมอพิงค์ |
| 2560 | U-Prince Series ตอน คิรัน | ดิซซี่ |
| Water Boyy the Series | โค้ชใหม่ |
| My Dear Loser รักไม่เอาถ่าน ตอน Monster Romance | คริส |
| 2561 | มารร้ายคู่หมายรัก Love At First Hate | หมอมิ้นท์ |
| Friend Zone เอา ให้ ชัด | อีฟ |
| 2562 | ของขวัญเพื่อคนที่คุณเกลียด | ตาล |
| 2563 | เพราะเราคู่กัน 2gether The Series | แฟง |
| เพราะเรา(ยัง)คู่กัน Still 2gether | แฟง |
| 2564 | นายคะอย่าอ่อย | อิน |
| 2565 | เจนนี่ กลางวันครับ กลางคืนค่ะ ! | ทอม |
|

### เรียลลิตี้โชว์

* 2558 เดอะเฟซไทยแลนด์ ซีซัน 2

อ้างอิง
-------

แหล่งข้อมูลอื่น
---------------

* ภัคจิรา กรรรัตนสูตร ที่อินสตาแกรม
* ภัคจิรา กรรรัตนสูตร ที่ทวิตเตอร์
**ความดันสถานะเสื่อมของอิเล็กตรอน** หรือ **ความดันดีเจเนอเรซีของอิเล็กตรอน** (อังกฤษ: electron degeneracy pressure) เป็นผลสืบเนื่องมาจากหลักการกีดกันของเพาลี ซึ่งกล่าวว่า เฟอร์มิออนสองตัวไม่สามารถอยู่ในสถานะควอนตัมเดียวกันในเวลาเดียวกัน แรงที่เกิดขึ้นจากความดันนี้กำหนดขีดจำกัดขอบเขตที่สสารจะสามารถถูกบีบอัดเข้าด้วยกันโดยไม่กลายเป็นดาวนิวตรอนหรือหลุมดำ แรงดังกล่าวนับว่ามีความสำคัญอย่างมากต่อฟิสิกส์ดาราศาสตร์ เนื่องจากอธิบายการมีอยู่ของดาวแคระขาว

เมื่ออิเล็กตรอนถูกบีบอัดเข้าใกล้กันมากเกินไป อนุภาคที่แยกออกไปจะทำให้มันต้องมีระดับพลังงานที่เปลี่ยนไปเช่นกัน ในการเพิ่มอิเล็กตรอนอีกอนุภาคหนึ่งให้กับปริมาตรที่ให้มาจะต้องมีการเพิ่มระดับพลังงานของอิเล็กตรอนเพื่อสร้างพื้นที่ว่าง และปัจจัยดังกล่าวเป็นพลังงานซึ่งบีบอัดวัสดุซึ่งอยู่ในรูปของแรงดัน

ความดันสถานะเสื่อมของอิเล็กตรอนในวัตถุสามารถคำนวณได้จาก

P={h^{2} \over 20m\_{{{\rm {e}}}}m\_{{{\rm {p}}}}^{{5/3}}}\left({3 \over \pi }\right)^{{2/3}}\left({\rho \over \mu \_{e}}\right)^{{5/3}}
โดยที่ *h* คือ ค่าคงตัวของพลังค์ m\_{{{\rm {e}}}} คือ มวลของอิเล็กตรอน m\_{{{\rm {p}}}} คือ มวลของโปรตอน *\rho*  คือ ความหนาแน่น และ *\mu \_{e}=N\_{e}/N\_{p}* คือ อัตราส่วนของจำนวนอิเล็กตรอนต่อจำนวนโปรตอน (เมื่อพลังงานอนุภาคเพิ่มขึ้นถึงระดับสัมพัทธภาพ จำเป็นต้องใช้สูตรที่ดัดแปลง)

ความดันสถานะเสื่อมของอิเล็กตรอนจะช่วยยับยั้งการยุบตัวเนื่องจากแรงโน้มถ่วงของดาวฤกษ์ หากว่ามวลของมันต่ำกว่าขีดจำกัดจันทรเศขร (1.38 เท่าของมวลดวงอาทิตย์) แรงดันดังกล่าวจะป้องกันมิให้ดาวแคระขาวสลายตัว ดาวฤกษ์ซึ่งมีมวลเกินกว่านี้และไม่มีเชื้อเพลิงนิวเคลียร์ที่สามารถใช้การได้อยู่จะเกิดการยุบตัวลงต่อไปจนกลายเป็นดาวนิวตรอนหรือหลุมดำ เนื่องจากความดันสถานะเสื่อมที่ได้จากอิเล็กตรอนไม่อาจสู้แรงดึงดูดเนื่องจากความโน้มถ่วงได้

อ้างอิง
-------

1. ↑  "Electron Degeneracy Pressure". Eric Weisstein's World of Physics.`{{cite web}}`: CS1 maint: postscript (ลิงก์). This reference gives it in terms of \pi ^{2}\hbar ^{2}=h^{2}/4.
2. ↑  Mazzali, P. A.; K. Röpke, F. K.; Benetti, S.; Hillebrandt, W. (2007). "A Common Explosion Mechanism for Type Ia Supernovae". *Science*. **315** (5813): 825–828. doi:10.1126/science.1136259. PMID 17289993.`{{cite journal}}`: CS1 maint: multiple names: authors list (ลิงก์) CS1 maint: postscript (ลิงก์)
**ON/OFF** เป็นวงดนตรีจากประเทศญี่ปุ่น มีสมาชิก 2 คน ประกอบด้วย ซะกะโมะโตะ นะโอะยะ กับ ซะกะโมะโตะ คะซึยะ ซึ่งทั้งสองเป็นพี่น้องฝาแฝดกัน

ประวัติ
-------

ทั้งสองคนมาจากเมืองคุรุเมะ จังหวัดฟุกุโอะกะ ด้วยเหตุผลที่ว่าอยากร้องเพลง ซึ่งก่อนหน้านี้ทั้งสองทำไม่สำเร็จเมื่อตอนจบมัธยมปลาย ฝาแฝดทั้งสองจึงตั้งวงขึ้น และก็ได้ทำเพลงจริงๆที่โรงเรียนสอนดนตรีแห่งหนึ่งในจังหวัดบ้านเกิด หลังจากนั้นก็เริ่มมีแฟนเพลงมากขึ้นมีการจัดงานกิจกรรมและคอนเสิร์ตกลางถนน โดยมีผู้สนับสนุนเป็นโรงเรียนท้องถิ่น ที่แรกคือ Zepp Fukuoka และจัดวงเดี่ยวในช่วงปลายปี ค.ศ. 2006 และก้าวจากฟุกุโอะกะไปโตเกียวด้วยเหตุผลที่ว่าอยากจะร้องเพลงต่อหน้าผู้คนมากมาย ในปี ค.ศ. 2007 ซึ่งพวกเขาทำแบบนี้อยู่สามเดือน ในช่วงกลางวัน ส่วนกลางคืนก็จะทำงานพิเศษ

จนกระทั่งเดือนพฤษภาคม ค.ศ. 2007 ของคอนเสิร์ตกลางถนน โปรดิวเซอร์ได้ชวนเขาทั้งสองเข้าร่วมในละครภูตลมโคจิโร่ และนี่คือจุดเปลี่ยนของเขาทั้งสอง ซึ่งแทบจะไม่มีประสบการณ์ทางด้านการแสดงเลย แต่ก็ได้ถูกรับเลือกให้แสดงเป็นตัวละครหลักที่เป็นฝาแฝดในเรื่อง (โคอุ, โชริว) ในช่วงเดือนมิถุนายน ค.ศ. 2007

พวกเขาเดบิวซิงเกิลแรกด้วยเพลง "Eien no Setsuna" (เป็นเพลงจบของละครเรื่อง ภูตลมโคจิโร่ ที่ฉายทางช่อง MXTV และเป็นเพลงประกอบในละคร​ 

เรื่องอื่นๆด้วย) ในช่วงเดือนพฤศจิกายน ค.ศ. 2007

ซิงเกิลที่สองคือ "Futatsu no kodou to akai tsumi" (เพลงประกอบแอนิเมชันเรื่อง Vampire Knight) ออกวันที่ 4 มิถุนายน ค.ศ. 2008

ซิงเกิลที่สาม "Rinne Rondo" ออกวันที่ 15 ตุลาคม ค.ศ. 2008 (เพลงประกอบแอนิเมชันเรื่อง Vampire Knight Guilty) และซิงเกิลนี้ก็ได้ติดอันดับ 3 ของ Oricon Chart อีกด้วย

สมาชิก
------

### ซะกะโมะโตะ คะซึยะ

* ชื่อคันจิ: 坂本和弥
* ชื่อ (romaji) : Sakamoto Kazuya
* ชื่อ : ซะกะโมะโตะ คะซึยะ
* อาชีพ : นักร้อง นักแสดง
* วันเกิด : 10 ธันวาคม พ.ศ. 2526
* บ้านเกิด: ฟุกุโอะกะ
* สูง: 170 ซม.
* น้ำหนัก: 50 กก
* กรุ๊ปเลือด : O
* ครอบครัว : พี่ชายที่เป็นฝาแฝด
* ความสามารถพิเศษ : ร้องเพลง
* งานอดิเรก : ขับรถ , สะสมของต่างๆ
* คำพูดที่ชอบ : ยิ้ม
* สิ่งที่ใฝ่ฝันในอนาคต : วง On/Off เป็นที่รู้จัก และได้มีคอนเสิร์ตทั่วประเทศ

### ซะกะโมะโตะ นะโอะยะ

* ชื่อคันจิ: 坂本直弥
* ชื่อ (romaji) : Sakamoto Naoya
* ชื่อ : ซะกะโมะโตะ นะโอะยะ
* อาชีพ : นักแสดง นักร้อง
* วันเกิด : 10 ธันวาคม 2526
* บ้านเกิด: ฟุกุโอะกะ
* สูง : 171 ซม.
* น้ำหนัก: 50 กก.
* กรุ๊ปเลือด: O
* ครอบครัว: น้องชายที่เป็นฝาแฝด
* ความสามารถ : กีฬาประเภททีม
* งานอดิเรก :ดูดีวีดี
* คำพูดที่ชอบ : การพัฒนา
* สิ่งที่ใฝ่ฝันในอนาคต : ไปทัวร์รอบโลก เริ่มต้นที่ Nippon Budoukan

ผลงานอื่น
---------

### รายการโทรทัศน์

* Tokyo Ghost Trip (Tokyo MX, 2008)
	+ ซะกะโมะโตะ นะโอะยะ เป็น cafe clerk ซะกะโมะโตะ
	+ ซะกะโมะโตะ คะซึยะ เป็น cafe clerk ซะกะโมะโตะ

* ภูตลมโคจิโร่ (Tokyo MX, 2007)
	+ ซะกะโมะโตะ นะโอะยะ เป็น โคอุ
	+ ซะกะโมะโตะ คะซึยะ เป็น โชริว

อ้างอิง
-------

* เก็บถาวร 2008-12-17 ที่ เวย์แบ็กแมชชีน
* 
*

แหล่งข้อมูลอื่น
---------------

* เว็บไซต์ทางการของ ON/OFF (ญี่ปุ่น)
ขัฏวางคะศิลปะจีน แกสลักจากงาช้าง อายุราวคริสต์ศตวรรษที่ 15 สมบัติของพิพิธภัณฑ์ศิลปะเมโทรโพลิทัน
**ขัฏวางคะ** (สันสกฤต: खट्वाङ्ग; khaṭvāṅga; ขฏฺวางฺค) คือตะบองยาวปลายแหลมที่ในอดีตใช้เป็นอาวุธ และต่อมากลายมาเป็นสัญลักษณ์ในทางศาสนาของศาสนาอินเดียโดยเฉพาะในลัทธิไศวะและต่อมาพุทธศาสนาแบบวัชรยานได้รับไว้เป็นสัญลักษณ์ทางพิธีกรรม

ผู้นับถือลัทธิไศวะมักถือขัฏวางคะในฐานะอาวุธประเภทไม้ บางครั้งจึงเรียกคนเหล่านี้ว่า "ขัฏวางคี" นักวิชาการรอเบิร์ท เบียร์ (Robert Beer) ระบุว่า "ในศาสนาฮินดู ขัฏวางคะเป็นสัญลักษณ์และอาวุธของพระศิวะ และมีการบรรยายไว้หลายแบบ ทั้งว่าเป็นตะบองหรือเป็นตรีศูลที่ยอดเป็นรูปกะโหลกหรือมีกะโหลกปักอยู่ข้างบน"

ขัฏวางคะในพุทธศาสนามีที่มาจากตะบองที่ใช้ในกลุ่มกปาลิกา หรือพวกนักพรตในลัทธิไศวะ กปาลิกาเดิมทีหมายถึงคนต้องโทษจากการสังหารพราหมณ์โดยไม่ได้ตั้งใจ และต้องถูกลงโทษเป็นเวลา 12 ปี ให้ถือคฑาที่มีกะโหลกของพราหมณ์ที่ตนสังหารปักอยู่ ("ขัฏวางคะ") และให้มีกะโหลกมนุษย์ใช้เป็นบาตร รวมถึงต้องถูกเนรเทศไปอาศัยในกระท่อมกลางป่า, "ทางแพร่งที่ห่างไกล" (desolate crossroads), ในป่าช้า (charnel ground) และต้องดำรงชีพด้วยการเป็นขอทาน ปฏิบัติตนเยี่ยงสมณะ ในพุทธศาสนาสายวัชรยาน โดยเฉพาะในสายญิงมาของคุรุปัทมสมภพ ลักษณะเหล่านี้ของกปาลิกาในฐานะผู้ที่มีขัฏวางคะปักกะโหลกของพราหมณ์ที่ตนสังหารพกติดตัวไปด้วย และต้องบำเพ็ญพรตอยู่ตามป่าช้าหรือ "ทางแพร่ง" (ในทางสัญลักษณ์อาจสื่อถึงทางแยกระหว่างโลกมนุษย์กับโลกวิญญาณ) ถูกนำมาใช้ในฐานะสัญลักษณ์ของตันตระฝ่ายซ้าย ("left-handed path" หรือ วามาจาร)

นอกจากนี้ ในการตีความอีกแบบหนึ่ง กะโหลกสามกะโหลกที่ปักบนขัฏวางคะ เป็นสัญลักษณ์แทนโมกษะหรือการหลุดพ้นจากโลกทั้งสาม (ไตรโลกยะ) ส่วนผ้าหลากสีที่มัดบนขัฏวางคะเป็นสัญลักษณ์ถึงแสงบริสุทธิ์ทั้งห้าของมหาภูตะ

อ้างอิง
-------

1. ↑  Robert Beer (1999). *The Encyclopedia of Tibetan Symbols and Motifs*. Serindia Publications. p. 250. ISBN 9780906026489.
2. 1 2  Beer, Robert (2003). *The handbook of Tibetan Buddhist symbols*. Serindia Publications. p. 102. ISBN 1-932476-03-2. สืบค้นเมื่อ February 3, 2010.
**ช็อกโกแลตสวิส** (อังกฤษ: Swiss chocolate) เป็นช็อกโกแลตที่ผลิตในประเทศสวิตเซอร์แลนด์ ถึงแม้เมล็ดโกโก้และส่วนประกอบอื่น ๆ จะมีแหล่งกำเนิดภายนอกสวิตเซอร์แลนด์ แต่ถือกันว่า ช็อกโกแลตสวิสต้องผลิตในสวิตเซอร์แลนด์จริง ๆ ช็อกโกแลตประเภทนี้ได้ชื่อเสียงระดับสากลว่ามีคุณภาพสูง และมีตราสินค้าชื่อดังระดับโลกหลายตรา

ช็อกโกแลตสวิสซึ่งเป็นที่รู้จักเป็นพิเศษ คือ ช็อกโกแลตนม โดยใน ค.ศ. 1875 แดเนียล พีเทอร์ (Daniel Peter) นักทำขนมชาวสวิส พัฒนาช็อกโกแลตนมแบบแท่งขึ้นเป็นครั้งแรกโดยใช้นมข้นที่อ็องรี แน็สเล (Henri Nestlé) เพื่อนบ้านของเขาเองในเมืองเวอแว (Vevey) คิดค้นขึ้น

ตลาด
----

ในช่วงตั้งแต่คริสต์ศตวรรษที่ 19 ไปจนเกิดสงครามโลกครั้งที่หนึ่ง และตลอดสงครามโลกครั้งที่สอง อุตสาหกรรมช็อกโกแลตสวิสนั้นเน้นการส่งออกอย่างมาก เมื่อสิ้นสงครามโลกครั้งที่สองแล้ว สวิตเซอร์แลนด์จึงเริ่มจัดหาการผลิตจากภายนอกประเทศเพราะข้อจำกัดทางการค้าหลายประการ ปัจจุบัน ช็อกโกแลตสวิสส่วนใหญ่มีผู้บริโภคเป็นชาวสวิสเอง (ร้อยละ 54% ใน ค.ศ. 2000) และสวิตเซอร์แลนด์มีอัตราการบริโภคช็อกโกแลตต่อหัวสูงที่สุดในโลก (หนึ่งคนบริโภค 11.6 กิโลกรัมต่อปี)

ใน ค.ศ. 2004 ช็อกโกแลตที่ผลิตในสวิสเซอร์แลนด์มีจำนวน 148,270 ตัน และร้อยละ 53 ของช็อกโกแลตเหล่านี้ส่งออกนอกประเทศ (ร้อยละ 20 ไปเยอรมนี ร้อยละ 11 ไปฝรั่งเศสและบริเตนใหญ่ และร้อยละ 13 ไปอเมริกาเหนือ) อนึ่ง รายได้มวลรวมของอุตสาหกรรมช็อกโกแลตสวิสใน ค.ศ. 2004 อยู่ที่ 1.37 พันล้านฟรังก์สวิส (814 ล้านมาจากตลาดท้องถิ่น และ 551 ล้านมาจากการส่งออก)

โครงสร้างอุตสาหกรรม
-------------------

ใน ค.ศ. 1901 บรรดาผู้ผลิตช็อกโกแลตสวิสก่อตั้ง "สหภาพเสรีของผู้ผลิตช็อกโกแลตสวิส" (Union libre des fabricants suisses de chocolat) ต่อมาใน ค.ศ. 1916 สหภาพนี้แยกตัวออกเป็น "สภารวมผู้ผลิตช็อกโกแลตสวิส" (Chambre syndicale des fabricants suisses de chocolat) และ "ที่ประชุมช็อกโกแลตสวิส" (Convention chocolatière suisse) ปัจจุบัน สภารวมดังกล่าวมีชื่อว่า "โชโกซุยส์" (Chocosuisse) ทำหน้าที่พิทักษ์ผลประโยชน์ของผู้ผลิตช็อกโกแลตสวิส ส่วนที่ประชุมดังกล่าว ก่อนจะยุบไปใน ค.ศ. 1994 นั้น มุ่งเน้นควบคุมคุณภาพของช็อกโกแลตและแสวงหายุทธศาสตร์ด้านราคาที่สอดคล้องต้องกัน

อ้างอิง
-------

1. ↑  Mintz, Sidney (17 April 2018). "The Oxford Companion to Sugar and Sweets". Oxford University Press. p. 524 – โดยทาง Google Books.
2. ↑  Moskin, Julia (13 กุมภาพันธ์ 2008). "Dark may be king, but milk chocolate makes a move". *The New York Times*. เก็บจากแหล่งเดิมเมื่อ 14 พฤษภาคม 2016. สืบค้นเมื่อ 1 มกราคม 2016.
3. ↑  "Swiss Chocolate Fights Imports". Chocolate Trading Company. สืบค้นเมื่อ 13 June 2021.
4. ↑  "Chocology" (PDF). Chocosuisse. สืบค้นเมื่อ 13 June 2021.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ช็อกโกแลตสวิส**
**เวลามาตรฐานญี่ปุ่น** (**JST**; ญี่ปุ่น: 日本標準時 หรือ 中央標準時) เป็นเขตเวลามาตรฐานของประเทศญี่ปุ่น และเร็วกว่า UTC 9 ชั่วโมง ยกตัวอย่างเช่น หาก UTC เป็นเวลาเที่ยงคืน (00:00) ประเทศญี่ปุ่นจะเป็นเวลา 09:00 ประเทศญี่ปุ่นไม่มีการใช้เวลาออมแสง ถึงแม้ว่าระหว่างปี ค.ศ. 1948-1951 ประเทศญี่ปุ่นภายใต้ยึดครองสหรัฐอเมริกา เคยใช้เวลาออมแสงระหว่างวันอาทิตย์แรกของเดือนพฤษภาคม เมื่อเวลา 02:00 ไปจนถึงวันเสาร์ที่สองของเดือนกันยายน เมื่อเวลา 02:00 ยกเว้นปี ค.ศ. 1949 ที่เริ่มตั้งแต่วันอาทิตย์แรกของเดือนเมษายน จนถึงปัจจุบันมีความพยายามที่จะใช้เวลาออมแสงอีกครั้งในญี่ปุ่น แต่จนถึงปัจจุบันยังไม่มีการใช้แต่อย่างใด

เวลามาตรฐานญี่ปุ่นเป็นเวลาเดียวกับเวลามาตรฐานเกาหลี เวลามาตรฐานอินโดนีเซียตะวันออก และเวลายาคุทซก์ ระหว่างสงครามโลกครั้งที่สอง มักถูกเรียกว่า **เวลามาตรฐานโตเกียว** ในบริบทตะวันตก

อ้างอิง
-------

1. ↑  Paul Eggert; Arthur David Olson (2007-03-13). "Sources for time zone and daylight saving time data". คลังข้อมูลเก่าเก็บจากแหล่งเดิมเมื่อ 2018-03-12. สืบค้นเมื่อ 2007-03-23.
2. ↑  "Outline of the report on the National Conference on the Global Environment and Summer Time". The Energy Conservation Center, Japan. September 1998. คลังข้อมูลเก่าเก็บจากแหล่งเดิมเมื่อ 2007-04-09. สืบค้นเมื่อ 2007-04-14.
**เอเลนอร์แห่งนอร์ม็องดี** (อังกฤษ: Eleanor of Normandy) เป็นเคานเตสคู่สมรสแห่งฟลานเดอร์ส์

เกิดในช่วงระหว่างปี ค.ศ. 1011 ถึง ค.ศ. 1013 ในนอร์ม็องดี เธอเป็นบุตรสาวของริชาร์ดที่ 2 ดยุคแห่งนอร์ม็องดี กับภรรยา จูดิธแห่งบริตทานี เธอมีพี่น้องหญิงสองคนกับพี่น้องชายสามคน หนึ่งในนั้นคือรอแบร์ต์ที่ 1 ดยุคแห่งนอร์ม็องดี ที่มีบุตรชายนอกกฎหมายคือวิลเลียมผู้พิชิต หรือ พระเจ้าวิลเลียมที่ 1 แห่งอังกฤษ ในปี ค.ศ. 1017 ตอนที่เอเลนอร์ยังเด็ก มารดาของเธอ จูดิธ ตาย ริชาร์ดแต่งงานครั้งที่สองกับป็อปปาแห่งอ็องแวร์มู ทั้งคู่มีลูกด้วยกันอีกสองคน

ในปี ค.ศ. 1031 เธอแต่งงานเป็นภรรยาคนที่สองของบาลด์วินที่ 4 เคานต์แห่งฟลานเดอร์ส์ ที่แก่กว่าเธอราว 30 ปี เขามีบุตรชายและทายาท บาลด์วิน จากการแต่งงานครั้งแรกกับโอจีฟแห่งลักเซมเบิร์ก เอเลนอร์มีตำแหน่งเป็นเคานเตสแห่งฟลานเดอร์ส์หลังแต่งงานกับบาลด์วิน และทั้งคู่มีบุตรสาวด้วยกันหนึ่งคน

* จูดิธ (ค.ศ. 1033 – 5 มีนาคม ค.ศ. 1094) แต่งงานกับ (1) ทอสทิก ก็อดวินสัน เอิร์ลแห่งนอร์ธัมเบรีย (2) เวล์ฟที่ 1 ดยุคแห่งบาวาเรีย มีทายาทที่มีชีวิตรอด

เอเลนอร์ตายในฟลานเดอร์ส์หลังปี ค.ศ. 1071 สามีของเธอตายในปี ค.ศ. 1035 สองปีหลังลูกคนเดียวของทั้งคู่เกิด

อ้างอิง
-------

1. ↑  Charles Cawley, *Medieval Lands, Flanders*, retrieved 6 March 2010